הארי הולה (סדרת טלוויזיה)

הארי הולה (באנגלית: Jo Nesbø’s Detective Hole) היא סדרת דרמת פשע נורווגית, המבוססת על סדרת הרומנים של יו נסבו בכיכובו של הארי הולה, ובפרט על הספר החמישי בסדרה, "כוכב השטן".

הסדרה עתידה לעלות בנטפליקס ב-26 במרץ 2026.

 רקע עלילתי 
הארי הולה, בלש מבריק אך אלכוהוליסט ובעייתי ממשטרת אוסלו, נאלץ להתמודד במקביל עם רוצח סדרתי אכזרי ועם עמיתו המושחת, טום וולר.

 צוות השחקנים 
 טוביאס סנטלמן – הארי הולה
 יואל קינמן – טום וולר
 פיה טילטה – ראקל פאוקה
 פיטר סטורמר
 אנדרס באסמו כריסטיאנסן
 אלן הלינדר
 סימון ברגר
 אינגריד בולסה ברדל
 קלי גייל
 קורה קונראדי
 פרידטיוב סוהיים
 איילי הרבו
 אטלה אנטונסן
 מאניש שארמה
 הנרייטה סטינסטרופ
 יספר כריסטנסן
 קריסטופר יונר
 לין סקובר
 יונאס סטרנד גרבלי
 סוני לינדברג
 אגנס קיטלסן

 הפקה 
 פיתוח 
הסדרה נחשפה לראשונה על ידי שירות "נטפליקס" במסגרת מצגת “Next on Nordic” שנערכה בסטוקהולם במרץ 2024, ונועדה להבליט את הפקותיה הסקנדינביות העתידיות של החברה. הוכרז כי יו נסבו עצמו יעבד את הרומן שעליו מבוססת הסדרה, ובכך יתאחד מחדש עם אוסטין קרלסן, שותפו ליצירה "So Long, Marianne", אשר הצטרף לפרויקט כבמאי וכמפיק בפועל. באוגוסט הצטרפה אנה זקריסון לצוות הבימוי.

חברת "Working Title" מפיקה את הסדרה עבור נטפליקס. קרלסן וזקריסון משמשים כבמאים, טור ארנה אוברבו הוא המפיק, והמפיקים בפועל הם טים באוון, אריק פלנר, קייטי רוזל, רנה עזרא, אוסטין קרלסן, יו נסבו וניקלאס סלומונסון. נסבו משמש כשואו ראנר של הסדרה.

צילומי הסדרה החלו ב-23 במאי 2024 באוסלו, והסתיימו בדצמבר 2024.

על הלחנת הפסקול של הסדרה הופקדו המוזיקאים האוסטרלים ניק קייב וורן אליס.
 ליהוק 
במאי 2024 נחשפו צוות השחקנים הראשי – טוביאס סנטלמן בדמותו של הארי הולה, יואל קינמן בדמותו של השוטר המושחת טום וולר, ופיה טילטה בדמותה של ראקל פאוקה, בת-זוגו של הארי. שלושת הכוכבים הוצגו במסיבת עיתונאים שנערכה במסעדת "Schrøder" באוסלו – לוקיישן אייקוני ברומני "הארי הולה".

באוגוסט 2024 הוכרז על ליהוקם של שחקנים נוספים, בהם פיטר סטורמר, אנדרס באסמו כריסטיאנסן, אלן הלינדר, סימון ברגר, אינגריד בולסה ברדל וקלי גייל, וכן קורה קונראדי, פרידטיוב סוהיים ואיילי הרבו.

 הפצה 
הסדרה עתידה לעלות לשידור ב-26 במרץ 2026.

 קישורים חיצוניים 

 ביאורים 

 הערות שוליים 

קטגוריה:נטפליקס: תוכניות וסדרות
קטגוריה:סדרות דרמה
קטגוריה:סדרות משטרה ופשע
קטגוריה:סדרות טלוויזיה המבוססות על ספרים